Document ID: 32012R0757

A BIZOTTSÁG 757/2012/EU VÉGREHAJTÁSI RENDELETE
(2012. augusztus 20.)
egyes vadon élő állat- és növényfajok példányainak az Unióba történő behozatala felfüggesztéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre (1) és különösen annak 19. cikke (1) bekezdésére,
a Tudományos Felülvizsgálati Csoporttal folytatott konzultációt követően,
mivel:
(1)
A 338/97/EK rendelet 4. cikkének (6) bekezdése úgy rendelkezik, hogy a Bizottság az említett bekezdés a)-d) pontjában megállapított feltételekkel összhangban korlátozhatja egyes fajoknak az Unióba történő behozatalát. A vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet végrehajtására vonatkozó részletes szabályok megállapításáról szóló, 2006. május 4-i 865/2006/EK bizottsági rendelet (2) végrehajtási rendelkezéseket állapít meg e korlátozásokra vonatkozóan.
(2)
Az egyes vadon élő állat- és növényfajok példányainak az Unióba történő behozatala felfüggesztéséről szóló, 2011. augusztus 17-i 828/2011/EU bizottsági végrehajtási rendelet (3) meghatározza azoknak a fajoknak a jegyzékét, amelyeknek fel van függesztve az Unióba történő behozatala.
(3)
Naprakész információk alapján a Tudományos Felülvizsgálati Csoport arra a következtetésre jutott, hogy a 338/97/EK rendelet A. és B. mellékletében felsorolt egyes fajok természetvédelmi helyzetét súlyosan veszélyezteti, ha egyes származási országokból az Unióba történő behozataluk nem kerül felfüggesztésre. Ezért a következő fajok behozatalát fel kell függeszteni:
Canis lupus (vadásztrófeák) Mongóliából és Tádzsikisztánból;
Ursus arctos (vadásztrófeák) Kazahsztánból;
Profelis aurata, Polemaetus bellicosus, Terathopius ecaudatus és Varanus albigularis Tanzániából;
Callosciurus erythraeus, Sciurus carolinensis és Sciurus niger (élő példányok) valamennyi államból;
Chamaeleo gracilis (vad példányok) Ghánából és Togóból;
Chamaeleo senegalensis (vad példányok) Beninből, Ghánából és Togóból;
Chamaeleo senegalensis (fogságban felnevelt, farok nélkül mérve 6 cm-nél hosszabb példányok) Beninből;
Varanus spinulosus a Salamon-szigetekről;
Kinixys belliana (vad példányok) Beninből és Ghánából;
Kinixys erosa (vad példányok) Togóból;
Kinixys homeana (vad példányok), Pandinus imperator és Scleractinia spp. Ghánából;
Kinixys homeana (fogságban felnevelt, 8 cm-nél nagyobb egyenesen mért páncélhosszú példányok) Togóból;
Mantella cowani Madagaszkárból;
Hippocampus erectus Brazíliából;
Hippocampus kuda Kínából;
Tridacna crocea, Tridacna derasa, Tridacna maxima és Tridacna squamosa a Salamon-szigetekről;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula és Heliofungia actiniformis Indonéziából;
Rauvolfia serpentina Burmából/Mianmarból;
Pterocarpus santalinus Indiából;
Christensonia vietnamica Vietnamból;
Myrmecophila tibicinis Belize-ből.
(4)
A Tudományos Felülvizsgálati Csoport a legfrissebb rendelkezésre álló információk alapján arra a következtetésre jutott, hogy a következő fajok példányainak az Unióba történő behozatalát nem szükséges a továbbiakban felfüggeszteni:
Falco cherrug Irakból, Mauritániából, Örményországból és Tádzsikisztánból;
Saiga tatarica Kazahsztánból és Oroszországból;
Callithrix geoffroyi Brazíliából;
Amazona autumnalis Ecuadorból;
Ara chloropterus Argentínából és Panamából;
Ara severus Guyanából;
Aratinga acuticaudata Uruguayból;
Cyanoliseus patagonus Chiléből és Uruguayból;
Deroptyus accipitrinus Peruból;
Triclaria malachitacea Argentínából és Brazíliából;
Caiman crocodilus Guatemalából, Mexikóból és Salvadorból;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. és Zamiaceae spp. Madagaszkárból;
Heloderma suspectum az Egyesült Államokból és Mexikóból;
Iguana iguana és Boa constrictor Salvadorból;
Eunectes murinus Paraguayból;
Chelonoidis denticulata Bolíviából és Ecuadorból;
Tridacna gigas Fidzsiből, Mikronéziából, Palauból, Pápua Új-Guineából és Vietnamból;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea és Spiranthes spiralis Svájcból;
Cephalanthera rubra, Dactylorhiza latifolia, Dactylorhiza russowii, Nigritella nigra és Ophrys insectifera Norvégiából;
Dactylorhiza traunsteineri, Ophrys insectifera és Spiranthes spiralis Liechtensteinből.
(5)
E rendelet elfogadását konzultációk előzték meg azon fajok származás szerinti országaival, amelyeknek az Unióba történő behozatalára e rendelet alapján új korlátozások vonatkoznak.
(6)
Mindezeknek megfelelően módosítani kell azon fajok jegyzékét, amelyeknek az Unióba történő behozatala fel van függesztve, és az egyértelműség érdekében a 828/2011/EU végrehajtási rendelet helyett újat kell elfogadni.
(7)
Az e rendeletben előírt intézkedések összhangban vannak a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 865/2006/EK rendelet 71. cikkében előírt feltételekkel a Bizottság ezúton felfüggeszti az e rendelet mellékletében felsorolt vadon élő állat- és növényfajok példányainak az Unióba történő behozatalát.
2. cikk
A 828/2011/EU végrehajtási rendelet hatályát veszti.
A hatályon kívül helyezett rendeletre való hivatkozásokat erre a rendeletre való hivatkozásként kell értelmezni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. augusztus 20-án.

Labels: 3
5
20